paragraph_text: Hrvatska nogometna liga - Istok (također i kao Hrvatska republička nogometna liga - Istok) je bila jedna od četiri skupine dotadašnje jedinstvene Hrvatske nogometne lige u sezoni 1983./84., te je predstavljala ligu trećeg ranga natjecanja nogometnog prvenstva Jugoslavije. <br> U njoj su sudjelovali klubovi s područja istočne Hrvatske, te je neformalno zvana i Slavonska zona. <br> Sudjelovalo je 14 klubova, a prvak je bila Šparta iz Belog Manastira, koja se uz doprvaka Belišće plasirala u doigravanje za prvaka Hrvatske, ujedno i kvalifikacije za Drugu saveznu ligu - Zapad.